[**http://www.pilar.hr/novosti/sve-novosti/20-izdvojeno/352-leksikon-hrvatskog-iseljenitva-i-manjina-poziv-na-suradnju**](http://www.pilar.hr/novosti/sve-novosti/20-izdvojeno/352-leksikon-hrvatskog-iseljenitva-i-manjina-poziv-na-suradnju)

**LEKSIKON HRVATSKOG ISELJENIŠTVA I MANJINA - Poziv na suradnju svim kulturnim društvima i pojedincima u Sloveniji i uz molitveni poticaj i preporuku članova Hrvatske Katoličke Misije bl. Alojzje Stepinac: *Maribor-Velenje-Lendava…*:**

 **Institut društvenih znanosti Ivo Pilar, temeljem narudžbe i uz suradnju Hrvatske matice iseljenika, radi na projektu izrade Leksikona hrvatskog iseljeništva i hrvatskih manjina. Na suradnju se pozivaju sva društva, pojedinci, udruge i svi drugi koji djeluju u iseljeništvu, odnosno među pripadnicima hrvatske manjine da šalju svoje podatke na adresu Instituta**

|  |
| --- |
| **Naziv projekta**LEKSIKON HRVATSKOG ISELJENIŠTVA I MANJINA**Voditelj**dr. sc. Vlado Šakić**Zamjenica voditelja**dr. sc. Ljiljana Dobrovšakljiljana.dobrovsak@pilar.hr▪ leksikon@pilar.hr▪ tel. +385 1 4886 804**Konzultantski tim**dr. sc. Ivan Čizmićdr. sc. Ivan Rogićdr. sc. Marin Sopta**Voditelji dionica***Hrvatske manjine u susjednim zemljama i hrvatsko iseljeništvo* – dr. sc. Ljiljana Dobrovšak ▪ ljiljana.dobrovsak@pilar.hr Željko Brguljan (Crna Gora)*Hrvati u Sjedinjenim Američkim Državama* – dr. sc. Danijel Vojak; Filip Tomić ▪ danijel.vojak@pilar.hr▪filip.tomic@pilar.hr *Hrvati u Australiji i Novom Zelandu* – Ivan Hrstić ▪ivan.hrstic@pilar.hr*Hrvati u Kanadi* – Filip Majetić ▪filip.majetic@pilar.hr *Hrvati u Južnoj Americi* – dr. sc. Ivana Žebec Šilj ▪ivana.zebec@pilar.hr *Hrvati u Njemačkoj* – Aleksandra Brnetić ▪aleksandra.brnetic@snafu.de *Hrvati u Austriji* – Ivan Brlić ▪ivan.brlic@pilar.hr*Hrvati u Francuskoj*  – Mauricij Frka Petešić*Hrvati u Norveškoj* – Ivan Poljac**Stalni suradnici**Željko Brguljan ▪ Jakov Žižić ▪ Eduard Hamer ▪ Darko Mažuranić  ▪ Ivana Andrić Penava**Stručni suradnici**Slaven Kale ▪slaven.kale@hrstud.hr▪ slaven.kale@pilar.hrNeven Bošnjaković ▪ neven.bosnjakovic@pilar.hr**Dosadašnji suradnici**Bruna Esih (voditeljica dionice iseljeništvo do 1. 5. 2011.) ▪ Nenad Pokos ▪ Darjan Godić ▪ Ana Jura (Zujić) ▪ Boris Kukić ▪ Blaženka Krajina ▪ Castilia Grgin Manea ▪ Dragan Nimac ▪ Domagoj Zovak ▪ Eduard Hemar ▪ Eva Salopek ▪ Đuro Franković ▪ Ivana Bendra ▪ Ivana Mudronja ▪ Ivana Rukavina ▪ Jasna Ćurković ▪ Silva Kramer ▪ Lovorka Čoralić ▪ Leo Juko ▪ Vanja Lukić ▪ Mario Bara ▪ Marin Beroš ▪ Marko Fuček ▪ Maja Katušić ▪ Marijan Lipovac ▪ Maja Lozo ▪ Marija Pandžić ▪ Melita Suljanović ▪ Marija Šerić ▪ Martina Šestić ▪ Mateo Žanić ▪ Petar Macut ▪ Petra Platužić ▪ Saša Bodulica ▪ Sabina Galeković ▪ Stipe Kljajić ▪ Ilija Šutalo ▪ Tamara Prevendar ▪ Vlatka Dugački ▪ Vlatka Leskovec ▪ Zlatko Hasanbegović ▪ Zlatko Žužić ▪ Željko Holjevac |

Više od 3500 jedinica

Institut društvenih znanosti Ivo Pilar, temeljem narudžbe i uz suradnju Hrvatske matice iseljenika, radi na projektu izrade *Leksikona hrvatskog iseljeništva i hrvatskih manjina*. U projekt su kao suradničke institucije uključeni i Leksikografski zavod Miroslav Krleža te Nacionalna i sveučilišna knjižnica. Ostale relevantne institucije iz Hrvatske i inozemstva koje mogu pripomoći visokoj razini izvedbe ovog zahtjevnog i odgovornog projekta također se u pojedinim fazama pozivaju na suradnju. *Leksikon hrvatskog iseljeništva i manjina* obuhvatit će više od 3500 bibliografskih jedinica u koje ulaze biografije značajnih pojedinaca koji su djelovali u iseljeništvu i među hrvatskim manjinama, društva, novine, pojmovi i dr.

Voditelj projekta je prof. dr. sc. Vlado Šakić, ravnatelj Instituta Ivo Pilar, a u menadžmentu projekta sudjeluju ugledni hrvatski znanstvenici i stručnjaci u području migracija.

Ciljevi projekta

Pet je temeljnih ciljeva ovog projekta:

1. Prikupljanje i analiza svih reprezentativnih djela u Hrvatskoj i svijetu o iseljenoj Hrvatskoj i hrvatskim manjinama.
2. Pronalaženje i prikupljanje novih i nepoznatih izvora informacija (kao što su privatne zbirke i pismohrane) u Hrvatskoj i svijetu, kao i njihova analiza.
3. Organiziranje prigodnih znanstveno-stručnih skupova u Hrvatskoj i zemljama s brojnijom iseljeničkom i manjinskom populacijom na kojima će se raspraviti bitni sadržaji povezani s izradbom *Leksikona*.
4. Prema modelu abecedarija, koji su izradili znanstvenici uključeni u projekt, opisivanje svih relevantnih osoba, organizacija, institucija, društava, zajednica, događaja i dr.
5. Uređivanje tekstova i priprema za tisak *Leksikona*.

Baza podataka

Stručnjaci s Leksikografskog zavoda Miroslav Krleža i Instituta Ivo Pilar kreirali su bazu podataka prilagođenu navedenim zahtjevima. Nakon višemjesečnog usavršavanja baze podataka možemo se pohvaliti do sada najpreciznijom i najmodernijom bazom koja omogućuje unos iznimno velikog broja informacija o hrvatskom iseljeništvu i hrvatskim manjinama, a koje se po različitim kriterijima vrlo jednostavno i sustavno mogu prikupljati, pretraživati, koristiti u radu i poslužiti kako ovom tako i drugim, budućim projektima vezanim uz hrvatsko iseljeništvo i manjine.

Poziv na suradnju

Na suradnju pozivamo sva društva, pojedince, udruge i sve druge koji djeluju u iseljeništvu, odnosno među pripadnicima hrvatske manjine da nam šalju svoje podatke na adresu Instituta: *Leksikon hrvatskog iseljeništva i manjina*, Institut društvenih znanosti Ivo Pilar, Marulićev trg 19/I, 10000 Zagreb ili na mail: leksikon@pilar.hr

**Imaginarni primjeri**:::::::

**Ivanović, Ivan** (Ivankovci, 1.1.1900. – Ivankovci, 2.2.2002.), povjesničar. Osnovnu školu završio 1914. u Ivankovcima, a 1918. gimnaziju u Vinkovcima. Nakon toga odlazi u SAD gdje postaje aktivan u političkom i društvenom životu hrvatske emigracije. U Bostonu je 1935. osnovao Ivankovački zavičajni klub. 1936. bio je jedan od urednika *Glasa Ivankovaca* u SAD-u. Nakon 1945. istaknuo se kao član raznih hrvatskih emigrantskih političkih stranaka i kao potpisnik peticije za priznanje Hrvatske u SAD-u (1989.). Nakon uspostave samostalne Hrvatske vraća se u Ivankovce gdje do smrti radi kao književnik. *Dj:............... Izv:.....................*

**Buna hrvatskih rudara u Chicagu** (XX. st.). Zbog teških uvjeta rada i neredovite isplate plaće većina hrvatskih rudara u rudniku Gold štrajkala je od rujna 1901. do svibnja 1902. Za vrijeme štrajka stradalo je sedam Hrvata, od čega su dvojica bili ubijeni u sukobu s policijom. Taj događaj neki smatraju prvim sindikalnim organiziranjem Hrvata u SAD-u. *Izv.....................*

***Glas Ivriga*** (Ivrig, Srbija, XX. st.). Novine je 1938. pokrenuo Nikola Nikolić, koji ih je uređivao do 1941. Za vrijeme Drugog svjetskog rata nisu izlazile, a ponovno ih je pokrenuo Petar Petrović 1953. Ubrzo postaju jedno od najvažnijih glasila Hrvata iz Srbije te se oko njih stvara „Ivrigova intelektualna škola“. Redovito izlaze do danas, a glavni urednik je Petar Petrović ml. *Izv.....................*